
	1. Проблем за решаване:
1.1. Динамичната среда за сигурност, руската инвазия в Украйна и неконвенционалните и хибридни действия, които агресивно използват новите средства за въздействие, а също развитието на технологиите и на средствата за комуникация налагат оптимизиране на функциите на Информационния център на МО, разписани в чл. 5б, ал. 2 от ПМС № 54 на МС от 01. 04. 2010 г. С цел провеждане на интензивна, координирана и целенасочена информационна политика за навременното, пълно, фактологично и разбираемо информиране на обществото, и ефективно противодействие на неконвенционалните и хибридни информационни атаки и дезинформационни кампании срещу Въоръжените сили и срещу политиката за национална сигурност и отбрана е необходимо да се измени ПМС № 54 от 01. 04.2010 г., като в чл.5б, ал.2 на мястото на съществуващите функции, се разпишат следните нови мисия и функции на Информационен център на Министерството на отбраната:
Мисията на Информационния център на МО е да осъществява информационната политика на Министерството на отбраната чрез възможностите на военните печатни, аудио-визуални и електронни средства за масова комуникация. За целта на Информационния център на МО се възлагат следните функции: 
1.	Организира и осъществява мониторинг и анализ на информационната среда за ефекта от осъществяваната информационна политика, включително за наличие на хибридни информационни атаки и дезинформационни кампании, насочени срещу Въоръжените сили и срещу политиката за национална сигурност и отбрана.
2.	Планира осъществяването на информационната политика на отбраната в интерес на изграждането и поддържането на модерни, боеспособни и мотивирани въоръжени сили, като прилага разработените от Министерството на отбраната Стратегия за стратегически комуникации и План за стратегически комуникации.
3.	Организира продукцията на информационно съдържание, което разпространява чрез Военния телевизионен канал, вестник „Българска армия“ и всички релевантни съвременни електронни форми на разпространение – уеб сайт, социални мрежи и софтуерни приложения.
Тези нови основни функции са насочени към оптимизиране на комуникацията с обществото и военнослужещите и ефективно противодействие на неконвенционалните и хибридни информационни атаки и дезинформационни кампании срещу Въоръжените сили и срещу политиката за национална сигурност и отбрана.
Причини за възникване на проблема: В действащата нормативна уредба не е отчетена новосъздадената среда за сигурност вследствие на руската инвазия в Украйна и неконвенционалните и хибридни информационни атаки и дезинформационни кампании срещу Въоръжените сили и срещу политиката за национална сигурност и отбрана. Стратегическата среда на сигурност в средносрочна перспектива ще се характеризира с нарастваща динамика, ускоряване и усложняване на дестабилизиращите процеси и все по-трудно идентифициране на произхода и обхвата на заплахите и рисковете. Хибридните заплахи се затвърждават като основен фактор за негативно въздействие върху националната и съюзната сигурност, като в този контекст ще се размива границата между състоянието на мир и криза.
1.2. Проблемът не е възможно да се реши в рамките на съществуващото законодателство или чрез промяна в организацията на работа и/или чрез въвеждане на нови технологични възможности в Информационния център на Министерството на отбраната.
1.3. Действащата нормативна рамка и действащият Правилник за устройството и дейността на Информационния център на Министерството на отбраната не позволяват решаване на проблема в пълнота, защото не отразяват новосъздадената среда за сигурност, формирала се като следствие от руската агресия в Украйна, както и не отразяват условията на неконвенционалните и хибридни информационни атаки и дезинформационни кампании срещу Въоръжените сили и срещу политиката за национална сигурност и отбрана.
1.4. Проектът за изменение на ПМС № 54 от 01. 04. 2010 г. не се изготвя в изпълнение на действия, произтичащи от нормативни актове от по-висока степен или актове от правото на ЕС. Проектът за изменение на ПМС № 54 от 01. 04. 2010 г. не транспонира актове от правото на ЕС.
1.5. Не са извършвани последващи оценки на нормативния акт, както и анализи за неговото изпълнение. 
1.1. Кратко опишете проблема/проблемите и причините за неговото/тяхното възникване. По възможност посочете числови стойности.
1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).
1.3. Посочете защо действащата нормативна рамка не позволява решаване на проблема/проблемите.
1.4. Посочете задължителните действия, произтичащи от нормативни актове от по-висока степен или актове от правото на ЕС.
1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?

	2. Цели:
Цел: Ефективно провеждане на интензивна, координирана и целенасочена информационна политика за навременното, пълно, фактологично и разбираемо информиране на обществото и военнослужещите, както и към поддържане на подкрепа и мотивация за отбраната и въоръжените сили. Противодействие срещу дестабилизиращите процеси и все по-трудното идентифициране на произхода и обхвата на заплахите и рисковете. Противодействие срещу хибридните заплахи, затвърждаващи се като основен фактор за негативно въздействие върху националната и съюзната сигурност.
* Посочената цел съответства на действащите стратегически документи на Министерството на отбраната:
· План за развитие на въоръжените сили на Република България до 2026 г.;
· Концепция за развитие на системата на отбранително-мобилизационната
подготовка на страната;
· Концепция за реализиране на информационната политика на отбраната, 2023 г.
Посочете определените цели за решаване на проблема/проблемите, по възможно най-конкретен и измерим начин, включително индикативен график за тяхното постигане. Целите е необходимо да са насочени към решаването на проблема/проблемите и да съответстват на действащите стратегически документи.

	3. Заинтересовани страни:
1. Военнослужещите и цивилните служители в Министерството на отбраната, структурите на пряко подчинение на министъра на отбраната и Българската армия.
2. Българските граждани, държавните органи, органите на местното самоуправление и местната администрация и юридическите лица, регистрирани по българското законодателство.
Приемането на предложеното изменение на ПМС № 54 от 01. 04. 2010 г. ще даде възможност на Информационния център на Министерството на отбраната, чрез възможностите на военните печатни, аудио-визуални и електронни средства за масова комуникация, да предоставя на военнослужещите и на обществото като цяло, пълно, фактологично и разбираемо информиране за всички дейности в отбраната и въоръжените сили и възможност за ефективно противодействие срещу хибридните заплахи, затвърждаващи се като основен фактор за негативно въздействие върху националната и съюзната сигурност.
Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна частична оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).

	4. Варианти на действие. Анализ на въздействията:

	4.1. По проблем 1: Изменение на ПМС № 54 от 01.04.2010 г. за приемане на Устройствен правилник на Министерството на отбраната и за определяне на структури на пряко подчинение на министъра на отбраната.

	Вариант 1 „Без действие“:
Описание: При този вариант ще останат в сила разпоредбите на Правилника за устройството и дейността на Информационния център на Министерството на отбраната, които не отразяват новосъздадената среда на сигурност и нарастващите неконвенционални и хибридни информационни атаки и дезинформационни кампании срещу Въоръжените сили и срещу политиката за национална сигурност и отбрана. При този вариант няма да бъдат постигнати целите на Министерството на отбраната и Информационния център на МО за противодействие на неконвенционалните и хибридни информационни атаки и дезинформационни кампании срещу Въоръжените сили и срещу политиката за национална сигурност и отбрана.
Положителни (икономически/социални/екологични) въздействия:
Не се идентифицират положителни икономически, социални и екологични въздействия при вариант 1 ,,Без действие‘‘
(върху всяка заинтересована страна/група заинтересовани страни)
Отрицателни (икономически/социални/екологични) въздействия:
Целите на Министерството на отбраната за противодействие на неконвенционалните и хибридни информационни атаки и дезинформационни кампании срещу Въоръжените сили и национална сигурност и отбрана заложени в стратегическите документи няма да бъдат постигнати. При този вариант на действие ще липсва навременно, пълно, фактологично и разбираемо информиране на обществото и военнослужещите и ще се създават най-благоприятни условия за разпространение на дезинформация.
Отрицателни икономически въздействия: Деструктивните въздействия на хибридните атаки върху информационните системи и мрежи неизбежно водят до криза чрез затрудняване и/или блокиране нормалното функциониране на важни за икономиката, финансовата система и държавното управление системи или отделни компоненти.
Отрицателни социални въздействия: Демотивация на военнослужещите и гражданите към военната служба и блокиране на поддръжката от страна на обществото за въоръжените сили, отбраната и националната сигурност.
Отрицателни екологични въздействия: Проектът няма отношение към екологията.
 (върху всяка заинтересована страна/група заинтересовани страни)
Специфични въздействия: Все по-трудно идентифициране на произхода и обхвата на заплахите и рисковете и все по-негативно въздействие върху националната и съюзната сигурност, като в този контекст ще се размива границата между състоянието на мир и криза. Няма да има възможност да се подобри организацията и качеството на работа в Информационния център на Министерството на отбраната, което ще рефлектира във все по-затруднено осигуряване на отбраната и въоръжените сили и ще възпрепятства пълното, фактологично и разбираемо информиране за всички дейности в отбраната и въоръжените сили.
Въздействия върху малките и средните предприятия: Не се засягат пряко малките и средните предприятия.
Административна тежест: Без промяна. 
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)
Вариант 2: Изменение на ПМС № 54 от 01.04.2010 г., като в чл.5б, ал.2 на мястото на съществуващите функции на Информационен център на МО, се разпишат следните нови мисия и функции:
Мисията на Информационния център на МО е да осъществява информационната политика на Министерството на отбраната чрез възможностите на военните печатни, аудио-визуални и електронни средства за масова комуникация. За целта на Информационния център на МО се възлагат следните функции: 
1.	организира и осъществява мониторинг и анализ на информационната среда за ефекта от осъществяваната информационна политика, включително за наличие на хибридни информационни атаки и дезинформационни кампании, насочени срещу въоръжените сили и срещу политиката за национална сигурност и отбрана;
2.	планира осъществяването на информационната политика на отбраната в интерес на изграждането и поддържането на модерни, боеспособни и мотивирани въоръжени сили, като прилага Стратегия за стратегически комуникации и План за стратегически комуникации, изготвени в Министерството на отбраната.
3.	организира продукцията на информационно съдържание, което разпространява чрез Военния телевизионен канал, вестник „Българска армия“ и чрез съвременните електронни форми на разпространение –уеб сайт, социални мрежи и софтуерни приложения.
Описание:
С изменението на ПМС № 54 от 01. 04. 2010 г. Информационният център на Министерството на отбраната ще има възможност да осъществява интензивна, координирана и целенасочена информационна политика за навременното, пълно, фактологично и разбираемо информиране на обществото и военнослужещите, както и насочена към поддържане на подкрепа и мотивация за отбраната и въоръжените сили. С този вариант на действие се дава възможност за ефективно противодействие на неконвенционалните и хибридни информационни атаки и дезинформационни кампании срещу Въоръжените сили и национална сигурност и отбрана.
Положителни (икономически/социални/екологични) въздействия:
Осъществяване на интензивна, координирана и целенасочена информационна политика за навременното, пълно, фактологично и разбираемо информиране на обществото и военнослужещите, както и към поддържане на подкрепа и мотивация за отбраната и въоръжените сили. Противодействие на дестабилизиращите процеси и на трудните за идентифициране по произход и обхват заплахи и рискове. Противодействие на неконвенционалните и хибридни информационни атаки и дезинформационни кампании срещу Въоръжените сили и национална сигурност и отбрана.
Положителни икономически въздействия: Новите функции предопределят в средносрочен и дългосрочен аспект, подобрени икономическа, финансова и социална стабилност и икономически просперитет на страната, като намаляват или напълно премахват деструктивните въздействия на хибридните атаки върху информационните системи и мрежи, които неизбежно водят до криза чрез затрудняване и/или блокиране нормалното функциониране на важни за икономиката, финансовата система и държавното управление технологични и социални системи.
Положителни социални въздействия: Проектът би мотивирал военнослужещите при изпълнение на служебните им задължения, както и гражданите към поддръжка за въоръжените сили и военната професия.
Положителни  екологични въздействия: Проектът няма отношение върху екологията.
(върху всяка заинтересована страна/група заинтересовани страни)
Отрицателни (икономически/социални/екологични) въздействия:
Не са идентифицирани отрицателни въздействия при този вариант. Промяната не предполага въздействие върху държавния бюджет, както и няма очаквания за отрицателни, икономически, социални и екологични въздействия. Не се предвижда увеличение на броя на щатните служители.
(върху всяка заинтересована страна/група заинтересовани страни)
Специфични въздействия: Навременното, пълно, фактологично и разбираемо информиране на военнослужещите и обществото ще доведе до подкрепа за военнослужещите и до повишаване на тяхната мотивация и мотивацията на всички хора в отбраната, включително за тяхното наемане и задържането им на служба. Информационният център на Министерството на отбраната ще бъде способен да изпълнява своята мисия. Ще се повиши общественото доверие и уважение към въоръжените сили, отбраната и националната сигурност. Ще стане възможно ефективното противодействие на неконвенционалните и хибридни информационни атаки и дезинформационни кампании срещу Въоръжените сили и национална сигурност и отбрана.
Въздействия върху малките и средните предприятия:  Не се засягат пряко малките и средните предприятия.
Административна тежест: Без промяна. 
 (въздействията върху малките и средните предприятия; административна тежест)
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)




	5. Сравняване на вариантите:
Степени на изпълнение по критерии: 1) висока; 2) средна; 3) ниска.
5.1. По проблем 1: Изменение на ПМС № 54 от 01.04.2010 г. за приемане на Устройствен правилник на Министерството на отбраната и за определяне на структури на пряко подчинение на министъра на отбраната.
	
	Вариант 1
 „Без действие“
	Вариант 2
„Изменение“

	Ефективност
	Създаване на интензивна, координирана и целенасочена информационна политика за навременното, пълно, фактологично и разбираемо информиране на обществото и военнослужещите, както и към поддържане на подкрепа и мотивация за отбраната и въоръжените сили. Ефективно се противодейства на дестабилизиращите процеси при все по-трудно идентифициране на произхода и обхвата на заплахите и рисковете. Ефективно се противодейства на хибридните заплахи, затвърждаващи се като основен фактор за все по негативно въздействие върху националната и съюзната сигурност.
	ниска
	висока

	Ефикасност
	Постига се целенасочено и пълно натоварване на човешките ресурси по предназначение и се снижава до минимум нецелесъобразното изразходване на достъпните финансови и други ресурси за реализиране на информационната политика на отбраната.
	ниска
	висока

	Съгласуваност
	Създава се възможност за пълно съгласуване на усилията на всички заинтересовани и всички отговорни структури, както вътрешноведомствени, така и с другите ведомства, по реализация на информационната политика на отбраната, в интерес на Въоръжените сили и националната сигурност.
	средна
	висока



1.1. Сравнете вариантите чрез сравняване на ключовите им положителни и отрицателни въздействия.
1.2. Посочете степента, в която вариантите ще изпълнят определените цели, съгласно основните критерии за сравняване на вариантите:
ефективност, чрез която се измерва степента, до която вариантите постигат целите на предложението;
ефикасност, която отразява степента, до която целите могат да бъдат постигнати при определено ниво на ресурсите или при най-малко разходи;
съгласуваност, която показва степента, до която вариантите съответстват на действащите стратегически документи.

	6. Избор на препоръчителен вариант:
По проблем 1: 
Вариант 2 Изменение на ПМС  № 54 от 01.04.2010 г., като в чл.5б, ал.2 на мястото на мястото на съществуващите функции, се разпишат следните нови мисия и функции на Информационен център на Министерството на отбраната:
Мисията на Информационния център на МО е да осъществява информационната политика на Министерството на отбраната чрез възможностите на военните печатни, аудио-визуални и електронни средства за масова комуникация. За целта на Информационния център на МО се възлагат следните функции: 
1.	организира и осъществява мониторинг и анализ на информационната среда за ефекта от осъществяваната информационна политика, включително за наличие на хибридни информационни атаки и дезинформационни кампании, насочени срещу въоръжените сили и срещу политиката за национална сигурност и отбрана;
2.	планира осъществяването на информационната политика на отбраната в интерес на изграждането и поддържането на модерни, боеспособни и мотивирани въоръжени сили, като прилага Стратегия за стратегически комуникации и План за стратегически комуникации, изготвени в Министерството на отбраната.
 3.	организира продукцията на информационно съдържание, което разпространява чрез Военния телевизионен канал, вестник „Българска армия“ и чрез съвременните електронни форми на разпространение –уеб сайт, социални мрежи и софтуерни приложения.
Посочете препоръчителните варианти за решаване на поставения проблем/проблеми.

	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):



При този вариант административната тежест не се променя.
 1.1. Изборът следва да е съотносим с посочените специфични въздействия на препоръчителния вариант за решаване на всеки проблем.
1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност.

	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?


По проблем 1: При този вариант не се засягат съществуващи регулаторни режими и услуги.
1.1. Изборът следва да е съотносим с посочените специфични въздействия на избрания вариант.
1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).
1.3. Мотивирайте създаването на новия регулаторен режим съгласно изискванията на чл. 3, ал. 4  от Закона за ограничаване на административното регулиране и административния контрол върху стопанската дейност.
1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.
1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.
1.6. В случай че се изменят регулаторни режими или административни услуги, посочете промяната.

	6.3. Създават ли се нови регистри от прилагането на препоръчителния вариант (включително по отделните проблеми)?


По проблем 1: При този вариант не се създават нови регистри.
Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.




	6.4. По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?



Изборът следва да е съотносим с посочените специфични въздействия на препоръчителния вариант.

	6.5. Потенциални рискове от прилагането на препоръчителния вариант (включително по отделните проблеми):
Не са идентифицирани.
Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.

	7. Консултации:


……………………………………………………………..………………………………
……………………………………………………………………………………………..
……………………………………………………………………………………………..
Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.


[bookmark: _GoBack]Съгласно чл.26, ал.4 от Закона за нормативните актове, проектът за изменение на ПМС № 54 от 01.04.2010 г. за приемане на Устройствен правилник на Министерството на отбраната и за определяне на структури на пряко подчинение на министъра на отбраната, ще бъде публикуван за 14 дни на Портала за обществени консултации и на интернет страницата на Министерството на отбраната. Този съкратен срок се налага поради  спешната необходимост системата на отбраната и Въоръжените сили да придобият възможност за ефективно противодействие на неконвенционалните и хибридни информационни атаки и дезинформационни кампании срещу Въоръжените сили и национална сигурност и отбрана като цяло. Интензивността на тези злонамерени действия се увеличава постоянно, като опасения за намеса в избори, кампании за дезинформация, злонамерени кибернетични дейности, посегателство срещу критична инфраструктура и опити на извършителите на хибридни актове да радикализират уязвими членове на обществото, за да изпълняват техни поръчения. Засилените кампании за дезинформация и систематичното разпространение на фалшиви новини, особено в социалните медии, са главните хибридни тактики с незабавен ефект на създаване на объркване в нашите общества и дискредитиране на нашите демократични правителства и нашите структури и институции, и особено на Българската армия. Поради това, бързината на придобиване на способност за ефективни действия и противопоставяне на този квази-военен фронт е от критична важност. Въвеждането на новите функции във възможно най-кратък срок ще даде възможност на Информационния център на МО да организира вътрешната си структура и да създаде екипи за незабавно реагиране и дългосрочно противопоставяне на пропагандата и информационните атаки, на които е цел всеки военнослужещ и въоръжените сили като цяло.

След приключване на обществените консултации и преди приемане на проекта, на интернет страницата на Министерството на отбраната и на Портала за обществени консултации ще бъде публикувана справка за постъпилите предложения и обосновка за неприетите предложения.

Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.

	8. Приемането на нормативния акт произтича ли от правото на Европейския съюз?


Приемането на нормативния акт не произтича от изисквания на правото на Европейския съюз. 
1.1. Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).
1.2. Изборът трябва да съответства на посоченото в раздел 1, съгласно неговата т. 1.5. 

	9.  Изисква ли се извършване на цялостна предварителна оценка на въздействието поради очаквани значителни последици?


(преценка съгласно чл. 20, ал. 3, т. 2 от Закона за нормативните актове)

	10. Приложения:
Не е приложимо
Приложете необходимата допълнителна информация и документи.

	11. Информационни източници:
1. Закон за отбраната и въоръжените сили на Република България.
2. План за развитие на въоръжените сили на Република България до 2026 г.
3. Концепция за развитие на системата на отбранително-мобилизационната подготовка на страната.
4. Актуализирана стратегия за национална сигурност на Република България
5. Концепция за реализиране на информационната политика на отбраната
Посочете изчерпателен списък на информационните източници, които са послужили за оценка на въздействията на отделните варианти и при избора на вариант за действие: регистри, бази данни, аналитични материали и др.

	12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:

Име и длъжност:  Владимир Миленски, директор на Информационен център на Министерството на отбраната
Дата: …………………………………………..
Подпис:  ………………………………………

